Fost il-klieb li ġew ikkonfiskati mill-Animal Welfare f'Birżebbuġa, wara li ħareġ mandat mill-Qorti li jipprojbixxi lil sidhom milli jkollu annimali għal 25 sena, waħda minnhom qiegħda tistenna li twelled il-ġriewi u għandha għajnejha mifqugħa filwaqt li l-oħra għandha x-xedaq miksur. L-Assoċċjazzjoni għall-Annimali Abbandunati spjegat li fl-aħħar jiem kienet impenjata biex tikkura lill-klieb li ġew ikkonfiskati iżda kienu fl-agħar tagħhom. F'kitba fuq Facebook huma ppreżentaw il-każ ta' dawn iż-żewġt iklieb u spjegaw li filkas tal-kelba li qiegħda tistenna li twelled ma jistgħu jagħmlu xejn sakemm twelled, u għalhekk se tkun qiegħda tiġi kkurata minn waħda mill-voluntiera. Fit-tieni każ, l-Assoċċjazzjoni spjegat li x-xedaq tal-kelba jidher li kien ilu ftit miksur u kellha għajn mifqugħa u infezzjoni fit-tnejn li huma. Kellha wkoll xi snien imħassra. Huma spjegaw li tista' tiekol u li se jsirilha xray iktar tard din il-ġimgħa. L-AAA spjegaw li bħala assoċċjazzjoni ħadu l-klieb li kellhom l-aktar bżonn ta' kura u li dawn mhumiex għall-adozzjoni. Madankollu qegħdin jitolbu lill-poplu Malti jkun ġeneruż u jagħti donazzjoni biex ikomplu jikkuraw lil dawn il-klieb. Kull min jixtieq jgħin jista' jagħmel dan permezz ta' paypal fuq Info@aaamalta.com jew jibgħat donazzjoni permezz tal-SMS: Għal donazzjoni ta' €2.33 tista' tibgħat SMS fuq 50617350 Għal donazzjoni ta' €4.66 tista' tibgħat SMS fuq 50618060 Għal donazzjoni ta' €6.99 tista' tibgħat SMS fuq 50618910 Għal donazzjoni ta' €11.66 tista' tibgħat SMS fuq 50619200 Wieħed jista' jibgħat donazzjoni permezz ta' BOV Mobile fuq 79730921 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616faedc89db5_rand.td-a-rec-img{text-align:left}.td_uid_3_616faedc89db5_rand.td-a-rec-img img{margin:0 auto 0 0}